**Správa o finančných prostriedkoch pre jednoduché pozemkové úpravy (JPÚ) Fačkov ku dňu 12.12.2018**

1. **Príjmy**
2. **vklad na účet 12.4.2016 7,00 €**
3. **úrok v Slovenskej sporiteľni zo dňa 11.11.2016 1,21 €**
4. **úrok v Slovenskej sporiteľni zo dňa 16.2.2018 0,53 €**
5. **výber financií od účastníkov JPÚ 41507,20 €**

**-----------------------**

**SPOLU: 41515,94 €**

**Z tejto sumy bude potrebné po ukončení JPÚ vrátiť účastníkom k dnešnému dňu 2305,60 €, čo je spôsobené z týchto dôvodov:**

* **v priebehu schvaľovania JPÚ sa menila hranica obvodu, čím sa logicky menili aj podiely niektorých účastníkov JPÚ**
* **po zápise ROEP sa menili výmery niektorých parciel súboru „E“, ktoré sa nachádzajú na hranici so zastavaným územím obce z dôvodu opravy identifikácie týchto parciel po ZRPS z roku 2002**
* **prevodom spoluvlastníckych podielov na nových vlastníkov**

**Po vrátení vyššie uvedenej čiastky sú celkové príjmy JPÚ 39210,34 € (415515,94 – 2305,60).**

**K dnešnému dňu nie je uhradená suma 12884,10 €, z čoho 3088,50 € predstavuje podiel vlastníkov, po ktorých sa už podala žiadosť na dodatočné dedičské konanie.**

**Z vyššie uvedeného vyplýva, že v prípade 100% výberu financií by bola k 12.12.2018 výsledná suma 52094,44 € (39210,34 € + 12884,10 €), pričom celková suma za dielo je dohodnutá na 45000 € s DPH. To znamená, že vzniknutý rozdiel 7094,44 €, ktorý vznikol dovysporiadaním podielov neznámych vlastníkov, by mohol byť spätne rozdelený spoluvlastníkom, čím by sa cena znížila z terajších 0,30 € na 0,259 €/m2 (celková suma za dielo/počet m2 známych vlastníkov).**

**Avšak môže nastať aj opačný prípad, pri ktorom chýbajúcich 5789,66 € bude musieť byť rozpočítaných na účastníkov, ktorí si splnili povinnosť a uhradili svoj poplatok. V tomto prípade by každý z nich musel doplatiť 0,044 € za každý svoj vlastnícky meter štvorcový na úkor, nazvem ich „príživníkov“ , ktorých by som rozdelil do dvoch skupín. Do prvej (tej lepšej) by som umiestnil tých vlastníkov, ktorí s JPÚ od začiatku nesúhlasili, nezúčastnili sa žiadnych rokovaní a je im v podstate jedno, kde svoj skomasovaný pozemok dostanú. Druhá skupina (oveľa horšia) sú vlastníci, ktorí síce s ničím striktne od začiatku nesúhlasia, hádžu polená pod nohy, o zaplatení nechcú ani počuť, stanovy združenia sú pre nich cudzie, ale popritom sa aktívne zúčastňujú všetkých jednaní, presadzujú si svoj záujem a snažia sa presadiť ho aj mimo Zásad umiestňovania nových pozemkov (ZUNP) nad záujmy tých, ktorí si svoje záväzky a povinnosti splnili.**

 **Preto by som chcel navrhnúť ako predstavenstvu JPÚ tak aj OZ Fačkov, či by nebolo možné na stránku obce v časti „Organizácie - Jednoduché pozemkové úpravy“ umiestniť zoznam účastníkov (bez identifikačných údajov), ktorí si k dnešnému dňu svoju povinnosť nesplnili, čím by sa (pevne verím) aspoň niektorí z nich svoj rest snažili uhradiť.**

1. **Výdavky**
2. **úhrada faktúry 16/2016 zo dňa 25.10.2016 spracovateľovi podľa Zmluvy o dielo čl. V, ods. 5.1), písmeno a) 15000,00 €**
3. **úhrada zálohy faktúry 2/2018 zo dňa 7.2.2018 spracovateľovi podľa Zmluvy o dielo čl. V, ods. 5.1), písmeno b) 7200,00 €**
4. **daň z úroku na účte zo dňa 11.11.2016 0,22 €**
5. **daň z úroku na účte zo dňa 16.2.2018 0,10 €**
6. **poplatok za výber zo dňa 11.11.2018 6,50 €**

**-----------------------**

**SPOLU: 22206,82 €**

**ROZDIEL PRÍJMY – VÝDAVKY**

 **41515,94 € - 2206,82 € = 19309,12 €**

**Okrem vyššie uvedených výdavkov boli výdaje aj na prevádzkovú réžiu:**

1. **vklad na vkladnú knižku 12.4.2016 7,00 €**
2. **poštovné zo dňa 26.4.2016 za listy ohľadne zaplatenia poplatku za JPÚ 51,90 €**
3. **tlačivá – príjmové doklady zo dňa 26.4.2016 2,40 €**
4. **papier kopírovací dňa 14.5.2016 6,25 €**
5. **poštovné zo dňa 25.5.2016 za listy ohľadne zaplatenia poplatku za JPÚ 0,90 €**
6. **nákup obálok dňa 27.11.2018 3,00 €**
7. **poštovné zo dňa 28.11.2018 za listy ohľadne zaplatenia poplatku za JPÚ 3,50 €**

**SPOLU: 74,95 €**

**Výdaje na prevádzkovú réžiu som hradil zo svojich peňazí. Či budú predmetom vyrovnania po ukončení JPÚ alebo nie, nechávam na ostatných členoch predstavenstva, resp. na zhromaždenie účastníkov pozemkových úprav.**

**Vo Fačkove 12.12.2018 BIELIK Vlastimil**

 **člen predstavenstva JPÚ**